Keskustelu:Luettelo sarjamurhaajista

message: Voidaanko tätä sankaria pitää sarjamurhaajana, vaikka murhat melko lyhyellä aikavälillä tapahtuivatkin? --Jetman 21. maaliskuuta 2007 kello 19.15 (UTC)

message: Olisiko "hammasmurhaaja" Ismo Junni ansainnut tämän tittelin. ainakin viisi surmaa tunnusti.  –Kommentin jätti 85.194.201.207 (keskustelu)  85.194.201.207
thread_title:  Sarjamurhaajat 

message: Voidaanko listaan lisätä Arthur Leigh Allen (Zodiac), vaikka tapauksesta ei olla 100% varmoja?
http://en.wikipedia.org/wiki/Arthur_Leigh_Allen  –Kommentin jätti Ravistaja (keskustelu – muokkaukset) 23. syyskuuta 2008 kello 17.11‎
thread_title:  Zodiac 

message: Mitä John Bodkin Adams ja Thomas Quick tekevät listalla? Adamsia ei tuomittuu yhdestäkään murhasta, ja Quickin tuomioita puretaan paraikaa.88.193.174.10 16. helmikuuta 2013 kello 16.54 (EET)
thread_title: Adams ja Quick

message: Olen tässä täydennellyt tuota tunnistamattomien sarjamurhaajien listaa... Pyrin tuomaan listaan tunnistamattomia sarjamurhaajia tasaisesti eri vuosikymmeniltä. Listaa hallitsevat Yhdysvaltalaiset sarjamurhaajat, koska Yhdysvalloissa on moninkertainen määrä tiedossa olevia selvittämättömiä sarjamurhatapauksia muuhun maailman nähden. Pyrinkin siihen, että otan Yhdysvalloista vain kaikkein merkittävimpiä ja kuuluisimpia tapauksia. Täydennän sitten listaa merkittävillä ja vähemmän merkittävillä eurooppalaisilla tapauksilla. 
Joitain tapauksia on viime aikoina saatu selvitettyä ja "Alkuperäinen Yövaanija" poistunee listasta viimeistään siinä vaiheessa, kun James DeAngelo tuomitaan tekemistään rikoksista.
Keskustelua voisi nostaa ehkä siitä, että tulisiko "Bostonin kuristaja" poistaa selvittämättömien listalta, kun Albert DeSalvo on kuitenkin yhdistetty Bostonin kuristajan tekemiin rikoksiin DNA:n perusteella...
Olen lisännyt selvittämättömien listaan myös suomalaista väriä Helsingin kellarikuristajan, Oulunkylän sarjamurhaajan ja Järvenpään sarjamurhaajan muodossa. Oulunkylän sarjamurhaajalla ja Järvenpään sarjamurhaajalla ei ole näitä todennäköisiä uhreja enempää, kuin kaksi molemmilla. Kaksi uhria kuitenkin riittää täyttämään FBI:n määritelmän sarjamurhaajasta ja molemmat tekijät ovat olleet sarjamurhaajatyyppisiä seksuaalimurhaajia. On myös epäselvyyttä siitä, onko näistä jommallakummalla muitakin uhreja, kuin nämä yleisesti heihin yhdistetyt...
Ongelmana suomalaisissa tapauksissa on nähdäkseni lähteiden niukkuus. Kellarisurmien osalta selkein löytämäni lähde oli iltapäivälehden artikkeli vuodelta 1995, jossa tapausten tukinnanjohtaja Martti Latikka esittää, että kaikilla kolmella murhalla olisi sama tekijä ja, että tämä tekijä olisi poliisilla tiedossa, mutta että häntä vastaan ei olisi riittävästi näyttöä.
Ensimmäisen kellarisurman uhrin, Susanne Lindholmin murhaa käsittelevässä wikipedia-artikkelissa sivutaan kellarisurmia kokonaisuutena, mutta sivun editoija on tuonut sivulle oman yksisilmäisen näkemyksensä siitä, että kellarisurmat eivät liittyisi toisiinsa. Hänellä on näkemykselleen lähteenä Hannes Markkulan kirja vuodelta 1991, jossa on lainattu jotakuta poliisia, jonka mielestä kellarisurmilla olisi ollut eri tekijät. Mielestäni Lindholmin murhaa koskevaa artikkelia voisikin editoida kellarisurmien osalta ja artikkeliin voisi tämän jälkeen vetää linkin tuolta tunnistamattomien sarjamurhaajien listasta.
Suomalaisiin tapauksiin liittyen on paljon tietoa, jolle ei ole saatavilla wikipedian kriteerit täyttäviä lähteitä. Esimerkiksi Oulunkylän tapauksista molemmissa oli tapahtunut seksuaalirikos ja molempia uhreja oli pahoinpidelty raa'asti tylpällä esineellä, jonka jälkeen heidän tavaransa ja vaatteensa on levitelty laajalle alueelle tekopaikan läheisyyteen. Seksuaalirikoksesta ei kuitenkaan löydy lähdetietoja, kuin jälkimmäisen uhrin osalta ja näin ollen en voi kirjoittaa esittelytekstiin, että "molemmissa tapauksissa oli tapahtunut seksuaalirikos". 
Listan osalta katsoisin asialliseksi linjaukseksi, että näitä vähäpätöisempiä sarjamurhaajatyyppisiä tapauksia ei ainakaan Yhdysvalloista siihen otettaisi, koska niitä on siellä ollut huomattavan paljon. Esimerkiksi pelkästään alle sadantuhannen asukkaan kaupungissa Virginia Beachissa on ollut historian saatossa yhtä paljon selvittämättömiä sarjamurhatapauksia, kuin puolentoista miljoonan asukkaan alueella Helsingissä ja Uudellamaalla. -Mogilny89 (keskustelu) 18. elokuuta 2018 kello 20.55 (EEST)
thread_title:  Sarjamurhaajat, joiden todellinen henkilöllisyys ei ole tiedossa